Armijos generolas (Ukraina)

**Armijos generolas** (Ukraina) () – aukščiausias Ukrainos kariuomenės karinis laipsnis.

Armijos generolą atitinka *Ukrainos vidaus tarnybos generolas* () ir *Ukrainos civilinės gynybos tarnybos generolas* ().

## Ukrainos armijos generolų sąrašas

Laipsnis įsteigtas 1992 m. kovo 25 d. Ukrainos įstatymu Nr.2232-XII „Apie karo prievolę ir karinę tarnybą“.

# 1993 m. lapkričio 30 d. – Vitalijus Radeckis (*Радецький Віталій Григорович*), Ukrainos gynybos ministras (1993–1994 m.)
# 1994 m. sausio 25 d. – Valerijus Gubenka (*Валерій Олександрович Губенко*), Ukrainos valstybinės sienos apsaugos reikalų valstybinio komiteto pirmininkas, Ukrainos pasienio kariuomenės vadas (1991–1995 m.).
# 1994 m. kovo 23 d. – Jevhenas Marčiukas (*Євген Кирилович Марчук*), Ukrainos Saugumo tarnybos pirmininkas (1991–1994), Ukrainos gynybos ministras (2003–2004 m.)
# 1998 m. rugpjūčio 23 d. – Oleksandras Kuzmukas (*Олександр Іванович Кузьмук*), Ukrainos gynybos ministras (1996–2001, 2004–2005 m.)
# 2000 m. rugpjūčio 23 d. – Leonidas Derkačius (*Леонід Васильович Деркач*), Ukrainos Saugumo tarnybos pirmininkas (1998–2001 m.)
# 2001 m. rugpjūčio 29 d. – Volodimiras Škidčenka (*Володимир Петрович Шкідченко*), Ukrainos ginkluotųjų pajėgų Generalinio štabo viršininkas, pirmasis Ukrainos gynybos ministro pavaduotojas (1998–2001 m.), Ukrainos gynybos ministras (2001–2003 m.)
# 200? m. – Volodimiras Radčenka (*Володимир Іванович Радченко*), Ukrainos Saugumo tarnybos pirmininkas (1995–1998, 2001–2003 m.)
# 2006 m. lapkričio 30 d. – Ihoras Drižčianis (*Ігор Васильович Дріжчаний*), Ukrainos Saugumo tarnybos pirmininkas (2005–2006 m.)
# 2007 m. rugpjūčio 21 d. – Sergijus Kiričenka (*Сергій Олександрович Кириченко*), Ukrainos Generalinio štabo viršininkas ir pirmasis gynybos ministro pavaduotojas (2003–2004 m.), Generalinio štabo viršininkas ir Ukrainos ginkluotųjų pajėgų vyriausiasis vadas (nuo 2005 m.)
# 2008 m. rugpjūčio 20 d. – Mikola Litvinas (*Литвин Микола Михайлович*), Ukrainos Valstybinės pasienio tarnybos pirmininkas (nuo 2003 m.)
# 2008 m. rugpjūčio 20 d. – Oleksandras Kichtenka (*Олександр Тимофійович Кіхтенко*), Ukrainos vidaus reikalų kariuomenės vadas (nuo 2005 m.)
# 2008 m. lapkričio 28 d. – Mikola Malomužas (*Микола Григорович Маломуж*), Ukrainos Išorinės žvalgybos tarnybos viršininkas (nuo 2005 m.)

## Ukrainos vidaus tarnybos generolų sąrašas
Ukrainos vidaus tarnybos generolo laipsnis, ekvivalentiškas armijos generolo laipsniui, buvo įsteigtas 1993 m. balandžio 22 d. Ukrainos Aukščiausios rados nutarimu Nr.3135-XII „Apie Ukrainos vidaus reikalų organų specialiuosius laipsnius, uniformą ir atskyrio ženklus“.

# 1993 m. rugpjūčio 19 d. – Andrijus Vasilišinas (*Андрій Володимирович Василішин*), Ukrainos vidaus reikalų ministras (1990–1994 m.)
# 1997 m. rugpjūčio 21 d. – Vasilis Durdinecas (*Василь Васильович Дурдинець*), Koordinacinio kovos su korupcija ir organizuotu nusikalstamumu komiteto prie Ukrainos prezidento pirmininkas ir Ukrainos Nacionalinio tyrimų biuro komiteto direktorius ((1997–1999 m.), Ukrainos Ypatingųjų situacijų ir gyventojų apsaugos nuo Černobilio katastrofos pasekmių reikalų ministras (1999–2002)
# 1998 m. rugpjūčio 23 d. – Jurijus Kravčenka (*Юрій Федорович Кравченко*), Ukrainos vidaus reikalų ministras (1995–2001 m.)

## Ukrainos civilinės gynybos tarnybos generolų sąrašas
Ukrainos civilinės gynybos tarnybos generolo laipsnis, ekvivalentiškas armijos generolo laipsniui, buvo įsteigtas 2004 m. birželio 24 d. Ukrainos Aukščiausios rados nutarimu Nr.1859-IV „Apie civilinės gynybos teisinius pagrindus“.

Iki šiol šis laipsnis nesuteiktas nė vienam asmeniui.